Ο **Άλεξ Μάικλ Καρούσο** (αγγλικά: *Alex Michael Caruso*) (28 Φεβρουαρίου 1994) είναι Αμερικανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ για τους Σικάγο Μπουλς.

Κολεγιακή σταδιοδρομία
----------------------

Μετά την αποφοίτησή του από το λύκειο, ο Καρούσο έγινε μέλος των Τέξας Α&Μ Άγκις. Σε 137 αγώνες κατά τη διάρκεια της τετραετούς σταδιοδρομίας του, είχε κατά μέσο όρο 8,0 πόντους, 4,7 ασίστ και 2,02 κλεψίματα ανά αγώνα, τερματίζοντας ως ο κορυφαίος όλων των εποχών του σχολείου σε ασίστ με 649 και κλεψίματα με 276, ξεπερνώντας τον Ντέιβιντ Έντουαρντς σε αυτές τις κατηγορίες. Ως τελειόφοιτος, έλαβε τις διακρίσεις Αμυντική Ομάδα της Νοτιοανατολικής Περιφέρειας και Δεύτερη Ομάδα της Νοτιοανατολικής Περιφέρειας.

Επαγγελματική σταδιοδρομία
--------------------------

### Οκλαχόμα Σίτι Μπλου (2016-2017)

Αφού δεν επιλέχθηκε στο NBA Ντραφτ του 2016, ο Καρούσο έγινε μέλος των Φιλαδέλφεια 76ερς για το NBA Σάμερ Λιγκ 2016. Στις 23 Σεπτεμβρίου 2016, υπέγραψε με τους Οκλαχόμα Σίτι Θάντερ, αλλά αργότερα αποδεσμεύτηκε από τους Θάντερ στις 17 Οκτωβρίου. Στις 3 Νοεμβρίου, αποκτήθηκε από τους Οκλαχόμα Σίτι Μπλου της NBA Development League.

### Λος Άντζελες Λέικερς (2017-2021)

Ο Καρούσο έγινε μέλος των Λος Άντζελες Λέικερς για το NBA Σάμερ Λιγκ 2017. Μετά από αρκετούς παραγωγικούς αγώνες, συμπεριλαμβανομένου ενός στο οποίο ο Καρούσο ξεκίνησε στη θέση του τραυματία Λόνζο Μπολ και οδήγησε τους Λέικερς σε μια νίκη, υπέγραψε στο πρώτο αμφίδρομο συμβόλαιο με τους Λέικερς στις 13 Ιουλίου 2017. Έγινε ο πρώτος παίκτης που πήγε απευθείας από τη D-League στο NBA μέσω αμφίδρομου συμβολαίου. Βοήθησε επίσης τους Λέικερς στην κατάκτηση του NBA Σάμερ Λιγκ 2017 στο Λας Βέγκας. Ο Καρούσο έκανε το ντεμπούτο του στο ΝΒΑ στις 19 Οκτωβρίου 2017, εναντίον των Λος Άντζελες Κλίπερς. Έπαιξε 12 λεπτά και κατέγραψε 2 πόντους, 2 ασίστ και 1 ριμπάουντ, στην ήττα με 108–92. Είχε 15 πόντους (ρεκόρ σταδιοδρομίας) και 7 ριμπάουντ στη νίκη στον τελευταίο αγώνα της σεζόν εναντίον των Κλίπερς.

Ο Καρούσο υπέγραψε ακόμη ένα αμφίδρομο συμβόλαιο με τους Λέικερς μετά από μια επιτυχημένη εμφάνιση στο NBA Σάμερ Λιγκ 2018. Στις 6 Μαρτίου 2019, κατέγραψε ρεκόρ σεζόν με 15 πόντους, 6 ριμπάουντ και 3 ασίστ σε μία ήττα με 115-99 από τους Ντένβερ Νάγκετς. Σημείωσε 32 πόντους (νέο ρεκόρ σταδιοδρομίας) σε μια νίκη με 122-117 επί των Κλίπερς στις 5 Απριλίου. Έγινε επίσης ο μόνος άλλος παίκτης των Λέικερς εκείνη τη σεζόν, εκτός από τον ΛεΜπρόν Τζέιμς, που κατέγραψε 30+ πόντους, 10+ ριμπάουντ, 5+ ασίστ σε ένα αγώνα. Στις 7 Απριλίου 2019, με τους Λέικερς να έχουν χάσει τον ΛεΜπρόν Τζέιμς για τα υπόλοιπα έξι παιχνίδια, ο Καρούσο είχε 18 πόντους και 11 ασίστ (ρεκόρ σταδιοδρομίας) στη νίκη με 113-1109 επί των Γιούτα Τζαζ.

Στις 6 Ιουλίου 2019, ο Καρούσο υπέγραψε διετές συμβόλαιο με τους Λέικερς, αξίας 5,5 εκατομμυρίων δολαρίων. Κέρδισε το πρώτο του πρωτάθλημα NBA στις 11 Οκτωβρίου 2020, όταν οι Λέικερς νίκησαν τους Μαϊάμι Χιτι σε έξι αγώνες.

Ο Καρούσο αποτελούσε μέρος της αρχικής πεντάδας των Λος Άντζελες Λέικερς κατά την διάρκεια των τελικών του 2020 απέναντι στους Μαϊάμι Χιτ, όπου είχε 6.3 πόντους ανά παιχνίδι, 2.5 ριμπάουντ και 2.3 ασίστ σε μόλις 25 λεπτά συμμετοχής.

Σικάγο Μπουλς
-------------

Στις 10 Αυγούστου 2021, ο Καρούσο υπέγραψε συμβόλαιο με τους Σικάγο Μπουλς.

Προσωπική ζωή
-------------

Ο Καρούσο είναι ο γιος του Μάικ και της Τζάκι Καρούσο και έχει δύο αδελφές που είναι και οι δύο Άγκις. Η Μέγκαν, τάξη '14, και η Έμιλι, τάξη '18. Ο πατέρας τους έπαιξε τέσσερα χρόνια στο Κρέιτον και είναι αναπληρωτής αθλητικός διευθυντής στο Τέξας A&M.

Ο Καρούσο μεγάλωσε γύρω από το πρόγραμμα A&M, περνώντας πολλές σεζόν ως ball boy για τους Άγκις. Σπούδασε στο Τέξας A&M και πήρε πτυχίο στη διαχείριση αθλημάτων.

Παραπομπές
----------

1. ↑  www.sports-reference.com/cbb/players/alex-caruso-1.html.
2. ↑  Ανακτήθηκε στις 4  Μαρτίου 2021.
3. ↑  *College Basketball at Sports-Reference.com*. Ανακτήθηκε στις 28  Ιουλίου 2020.
4. ↑  *RealGM*. 42349. Ανακτήθηκε στις 4  Απριλίου 2022.
5. ↑  «Former Texas A&M basketball player David Edwards dead at 48». *USA Today*. Associated Press. 25 Μαρτίου 2020.. Ανακτήθηκε στις 3 Ιουνίου 2020.
6. 1 2 3  «Texas A&M bio». *The12thMan.com*. Ανακτήθηκε στις 7 Οκτωβρίου 2016.
7. 1 2  «Thunder Adds Caruso, Tarczewski and Wright to Training Camp Roster». *NBA.com*. 23 Σεπτεμβρίου 2016. Ανακτήθηκε στις 7 Οκτωβρίου 2016.
8. ↑  Stuter, Bret (1 Ιουλίου 2016). «Philadelphia 76ers Release Full Summer League Roster». *TheSixerSense.com*. Fansided. Αρχειοθετήθηκε από το πρωτότυπο στις 16 Απριλίου 2018. Ανακτήθηκε στις 7 Οκτωβρίου 2016.
9. ↑  «Thunder sign Reggie Williams». *NBA.com*. 17 Οκτωβρίου 2016. Ανακτήθηκε στις 17 Οκτωβρίου 2016.
10. ↑  «Oklahoma City Blue Announces Training Camp Roster». *NBA.com*. 3 Νοεμβρίου 2016. Αρχειοθετήθηκε από το πρωτότυπο στις 15 Ιανουαρίου 2017. Ανακτήθηκε στις 5 Νοεμβρίου 2016.
11. ↑  «Lakers Sign Alex Caruso». *Los Angeles Lakers*. July 13, 2017.. Ανακτήθηκε στις July 13, 2017.
12. ↑  «Alex Caruso makes NBA debut». *kbtx.com*. 20 Οκτωβρίου 2017. Ανακτήθηκε στις 14 Μαρτίου 2018.
13. ↑  Duarte, Michael (5 Απριλίου 2019). «Alex Caruso Scores Career-High 32 Points as Lakers Upset Clippers in Final Matchup of Season». *nbclosangeles.com*. Ανακτήθηκε στις 7 Απριλίου 2019.
14. ↑  Irving, Kyle (4 Απριλίου 2019). «Alex Who is Alex Caruso? Fast facts on the Los Angeles Lakers guard». *ca.nba.com*. Ανακτήθηκε στις 8 Απριλίου 2019.
15. ↑  GOLDBERG, ROB (8 Απριλίου 2019). «LeBron James-Less Lakers Beat Donovan Mitchell, Jazz as Alex Caruso Scores 18». *bleacherreport.com*. Ανακτήθηκε στις 8 Απριλίου 2019.
16. ↑  Wells, Adam (6 Ιουλίου 2019). «Lakers Rumors: Alex Caruso Re-Signs on 2-Year, $5.5M Contract». *Bleacher Report* (στα Αγγλικά). Ανακτήθηκε στις 3 Οκτωβρίου 2020.
17. ↑  «Lakers' Alex Caruso: Returning to Lakers». *CBSSports.com* (στα Αγγλικά). 6 Ιουλίου 2019. Ανακτήθηκε στις 3 Οκτωβρίου 2020.
18. ↑  «Στον θρόνο του ΝΒΑ και πάλι οι Λέικερς». *www.naftemporiki.gr*. 12 Οκτωβρίου 2020. Αρχειοθετήθηκε από το πρωτότυπο στις 6 Μαΐου 2021.
19. ↑  «Bulls Sign Alex Caruso». *NBA.com*. 10 Αυγούστου 2021.

Εξωτερικοί σύνδεσμοι
--------------------

* Στατιστικά σταδιοδρομίας και πληροφορίες παίκτη από το NBA.com, ή Basketball-Reference.com
* Άλεξ Καρούσο στο Twitter
* Texas A&M Aggies bio